
AYCTOR. 


llypopliysis  cerebri  sive  glandulae  pituitariae  pars  altera 
in  eorum  organorum  classe  collocanda  est,  quibus  cum 
sanguine  vel  cum  sanguinis  procreatione  ratio  quaedam 
intercedere  antea  putabatur,  qua  ex  causa  iis  nomen 
„Blutgefassdrusen“  imponebatur.  Quae  organa  optimo 
iure  doctissimis  a viris  disquisitionibus  acuratissimis  digna 
habita  sunt,  quum  functiones  eorum  adeo  non  cognitae 
sint,  ut  sententiae  prorsus  contrariae  inter  viros  clarissi- 
mos de  hac  re  existant.  Quae  sint  munia  horum  organo- 
rum, anatomicis  disquisitionibus  iisque  microscopicis,  magis 
quam  aliis  diiudicari  posse,  nemo  negare  potest,  quum 
neque  commutationes  pathologicae  de  eorum  utilitate  quid- 
quam afferant,  quod  eis  deletis  aliae  huius  generis  glandulae 
vicariae  existant,  et  experimenta  in  animalibus  vivis  non 
facile  fieri  possint,  quia  horum  organorum  maxima  pars 
in  locis  a superficie  tam  remotis  posita  est,  ut  sine  lethali 
*\Tilneratione  animalis  auferri  nequeant.  Quum  autem  hoc 
ttempore  microscopicae  disquisitiones  saepissime  adhiberi 
i-soleant,  eas,  ut  alia  multa  organa,  sic  haec  quoque  illu- 
‘3tratui’as  esse  putares  et  vero  quum  aliis  recentissimis 
undagationibus  tum  maxime  microscopicis  acceptum  refe- 
limus,  quod  numerus  organorum,  quae  appellantur  „Blut- 
ldrusen“  valde  imminutus  est. 

Haec  enim  organa  duas  classes  constituunt,  quarum  altera 
1‘glandulae  lymphoideae  continentur,  cellulas  lymphaticas 
producentes : lien,  glandula  thymus,  folli cuh  conclusi  inte- 
ntini.  Ad  alteram  classem  referendae  sunt:  glandula  thyre- 

oidea,  glandulae  suprarenales,  hypophysis  cerebri,  glandula 
coccygea.  Ceteris  eadem  ratione  constructis,  sola  glan- 
dula thyreoidea  structura  differt.  lam  quum  superiore  anno 
Mors  ')  et  Joesten-)  in  glandularum  suprarenalium  stru- 
cturam inquisiverint , easque  descripserint,  M.  Schultze 
praeceptore  meritissimo  auspice  et  duce,  equidem  accu- 
ratiorem de  hypophysi  cerebri  inquisitionem  institui. 

Atque  hypophysis  quidem  cerebri  eo  magis  animum 
nostrum  attendere  debet,  quod  constat  ex  duobus  lobis, 
qui  prorsus  inter  se  differunt,  quum  lobus  posterior,  si 
et  structuram  et  evolutionem  spectamus , ad  organoii 
centrale  systematis  nervorum  pertineat.  Inter  quos  duos 
lobos  utrum  nulla  intercedat  necessitudo , ut  Luschka 
putat,  necne,  id,  functionibus  tam  parum  cognitis,  non 
facile  diiudices.  Illud  ut  statuamus  vix  adduci  possumus 
cogitantes , lobum  anteriorem  in  omnibus  animalibus 
vertebratis  una  cum  lobo  posteriore  eodem  loco  positum 
esse , neque  solum  utrumque  integumentum  communo 
habere,  sed  etiam  substantiam  eorum,  ut  postea  videbi- 
mus, in  vitulo  quidem  arcte  inter  se  esse  coniunctam. 
Ad  glandulae  pituitariae  structuram  investigandam  vituli 
potissimum  usi  sumus,  ut  omnia,  quae  dicemus,  de  vituli 
hypophysi  dicta  esse  putanda  sint,  nisi  aliud  diserte  in- 
dicatum erit.  lam  ad  singulas  partes  hypophysis  descri- 
bendas accedentes  primum  integumentum,  tum  lobum 
anteriorem,  deinde  posteriorem  considerabimus,  denique 
nonnulla  afferemus  de  vi,  quam  eis  esse  existimamus. 

1)  Monrs.  Ueber  den  feinein  B<au  der  Nebennieren.  Virchow’a! 

Archiv.  XXIX. 

2)  Joesten.  De  glandularum  suprarenalium  structura  penitiore. 

Dissert.  inaug.  Bonnae  186.S, 

I.  De  integumento. 

Hypopliysim  cerebri  a Dura  Matre  integumentum 
non  accipere,  sed  Duram  Matrem  super  sellam  turcicam 
tendi  et  infundibulo  perforari,  llyrtl  putat ; cui  parti 
Durae  Matris  nomen  operculi  sellae  turcicae  imposuit. 
Luschka  autem  affirmat,  glandulam  pituitariam  membra- 
na a Dura  Matre  profecta  circumdari.  Mihi  quidem 
persuasum  est,  intimas  Durae  Matris  laminas  integumentum 
hypophysis  conficere,  maxima  Durae  Matris  parte  super 
sellam  turcicam  tensa.  Quod  sectione  ad  perpendiculum 
directa  glandulae  pituitariae,  quae  una  cum  Durae  Matris 
parte  exsumta  est,  facile  perspici  potest.  Iu  homine  Piam 
quoque  Matrem  integumenti  partem  praebere  et  inter 
utrumque  lobum  processum  immittere,  Luschka  affirmat. 
Aliter  est  in  vitulo,  in  quo  Pia  Mater  foramen  efficit, 
per  quod  infundibulum  descendit,  et  duo  lobi  in  margine 
hypophysis  inter  se  cohaerent,  in  medio  rima  disiuncti 
sunt.  Integumentum  a Dura  Matre  profectum  hypophy- 
sis constat  ex  fibrillis  telae  coniunctivae  partim  parallelis, 
partim  huc  et  illuc  decurrentibus,  quae  cum  plurimis 
fibris  elasticis  mixtae  sunt.  Cum  tela  coniunctiva  lobum 
: anteriorem  formante  integumentum  fibris  laxioribus  co- 
haeret, ut  facile  a lobo  abstrahi  possit;  cum  posteriore 
vero  lobo  arctius  iunctum  est , in  quem  densiores  et 
jl  firmiores  fibras  immittit,  ut  in  detrahendo  semper  partes 
i lobi  posterioris  integumento  adhaereant. 

II.  De  lobo  anteriore, 

Yel  nudis  oculis  considerantes  substantiam  lobi  an- 
terioris vituli  ex  duabus  inter  se  diversis  partibus  con- 
stare videmus.  In  recentibus  praeparatis  pars  centralis 
subrubrum  colorem,  margines  album  ostendunt,  in  prae- 
paratis Kali  bicliromico  vel  acido  cliromico  induratis 
mediae  partis  color  canus  apparet,  exterioris  color  inter 
flavum  et  rubrum  medium  tenet.  In  hypophysi  cerebri 
humana  hae  coloris  varietates  non  animadvertuntur,  aut, 
ubi  inveniuntur,  earum  causam  in  fortuita  et  impari 
distributione  sanguinis  positam  esse , Luschka  merito 
contendit.  Rima,  qua  lobus  anterior  a posteriore  in 
medio  disiungitur,  impletur  epithelio,  quod  constat  ex 
cellulis  polygonalibus  habentibus  nucleos  magnos  et 
rotundos,  qui  totam  paene  cellulam  complent  atque  unum 
aut  plures  nucleolos  continent,  quae  cellulae  alia  super 
aliam  pluribus  ordinibus  collocatae  sunt.  Et  structuram 
quidem  penitiorem  lobi  ipsius  anterioris  Luschha  ')  his 
fere  verbis  describit : Tela  coniunctiva  p^r  lobum  ante- 
riorem decurrens,  quacum  membrana  contegens  processi- 
bus, qui  alveolorum  formandorum  participes  sunt,  con- 
iungitur,  partim  structura  caret,  partim  ex  fibrillis  constat,, 
atque  alveolos  circumdat,  qui  communicationem  anasto- 
moticam inter  se  liabent.  In  telam  coniunctivam  nuclei 
oblongi  infusi  sunt  fibraeque  nonnullae  elasticae,  quas 
ex  nucleis  illis  ortas  esse  demonstrari  potest.  In  alveo- 
lis tela  coniunctiva  formatis  insunt  vesicae  glandulares 
(„Drusenblasen“),'  quae  constant  ex  membrana  structura: 


1)  Luschka,  der  Hirnanhang  urid  die  Stcissdriise  des  Menschen„ 
Berlin  1860. 

carente,  apud  infantes  tenera,  postea  saepe  cum  tela 
coniunctiva  coalita  et  quae  interdum  crassa  fiat. 

In  his  vesicis  iacent  cellulae  polygonales  vel  rotun- 
dae, inter  quas  plerumque  etiam  substantia  intercedit, 
quae  efficitur  admodum  parvis  granis  et  in  qua  insunt 
hic  illic  pauci  nudi  nuclei.  Yesicarum  parietes  lAisclika 
membranas  cellulosas  easque  cellularum  matricum  („Mutter- 
zellen“)  esse  putat.  Quam  sententiam  etiam  KdlliJcer  Q 
amplecti  videtur.  Leydig  existimat,  vesicas  glandula- 
res in  reptilibus  massa  granulosa , punctis  simili  ac 
nucleis,  in  piscibus  et  in  mammalibus  cellulis  paene 
rotundis  completas  esse. 

Consideremus  iain  primum  telam  coniunctivam,  quae 
in  lobo  anteriori  invenitur.  Quae  optime  cognosci  potest 
sectionibus  tenerrimis  glandulae  pituitariae  induratae. 
Primum  haec  induranda  est  solutione  granorum  quatuor 
vel  octo  Kali  bichromici  in  uncia  aquae  facta;  deinde 
altera  solutio  instituenda  est  ex  uno  grano  acidi  chronici 
in  uncia  aquae.  Qua  altera  solutione  glandula  adeo  in- 
duratur, ut  cultro  tonsorio  facile  sectiones  tenerrimae 
fieri  possint.  Atque  etiam  hypophysis  optime  induratur, 

: si  eam  ex  solutione  Kali  bichromici  in  spiritum  vini 
rectificatum  et  deinde  in  alcohol  absolutum  inferas.  In 
I sectionibus  hypophysis  ita  praeparatae  tela  coniunctiva 
t alveolos  formae  rotundae  vel  ellipticae  effici  cognosces. 
'Tela  autem  coniunctiva,  quae  sic  alveolos  circumdat, 
itam  fibrillosa  est,  ut  fibrillae  iam  primo  aspectu  appare- 
; ! ant.  Quibus  fibrae  elasticae  plurimae,  quae  in  acido 
j .acetico  non  solvuntur,'  et  nuclei  permulti  intercedunt. 
'Cum  membrana,  qua  totum  circumdatur,  tela  coniunctiva 
ifibris  paucis  tantum  et  minime  densis  coniungitur.  In 
rsdtulo  haec  alveolorum  structura  praecipue  in  medio  non 

1)  Kolliker,  Handbuch  dci’  Gewcbelehre,  Leipzig  1863. 

2)  Leydig,  Lehrbuch  der  Histologic  des  Menschen  und  der  Tliiere, 
Frankfurt  1857. 

tam  clare  perspicitur,  quam  in  hominis  hypophysi.  Etiam 
in  homine  tela  coniunctiva  cum  membrana  pluribus  fibris 
multo  que  firmioribus  cohaeret  et  fibrarum  fasciculi,  qui 
alveolos  circumscribunt,  multo  latiores  firmioresque  sunt, 
quam  in  vitulo. 

Multis  locis  prope  marginem  quam  maxima  eorum 
crassitudo  invenitur,  atque  etiam  maior,  quam  diametri 
alveolorum,  ita,  ut  fasciculi  illi  etiam  nudis  oculis  albi 
appareant.  His  partibus  praeterea  tela  coniunctiva  fibril- 
losa  clarissime  cognoscitur  multosque  nucleos  continens. 
A tela  coniunctiva  alveolos  complectente  tenerrimae 
fibrillae  procedunt,  quae  inter  cellulas  in  alveolis  sitas 
insertae  sunt.  Plerisque  autem  sectionum  tenerrimarum 
partibus  unamquamque  cellulam  fibrillaram  reti  circum- 
dari, perspicue  videmus.  Quod  rete  optime  repraesenta- 
bis, si  sectiones  penicillo  fricando  cellulas  ex  alveolis 
removeris.  Quo  facto  in  vituli  hypophysi  alveolorum 
structura  multis  partibus  evanescit;  tela  autem  coniun- 
ctiva fibrarum  fasciculis  partim  crassis  constare  cognos- 
citur, unde  fibrillae  teneriores  in  partem  interiorem  pro- 
cedunt, quae  sibi  invicem  superpositae  et  huc  illucque 
discurrentes , spatiola  cava,  areolas  constituunt,  ita  ut 
earum  unaquaque  una  tantum  cellula  contineatur.  Ubi 
vero  rete  fibrillis  compositum  integerrime  servatum  est^ 
areolarum  inferiore  parte  substantia  apparet,  quam  primo 
quidem  aspectu  granulosam  esse  indices,  microsoopiis 
autem  optimis  ex  fibrillis  quam  tenerrimis  constare  cog- 
nosces, reticulatim  sibi  invicem  superpositis.  Singulae  igitur 
cellulae  reticulo  circumdatae  sunt,  quod  fibrillis  efficitur 
ita  teneris,  ut  sub  mensuram  no'n  cadant.  Quas  Luschka 
quoque  vidit,  quum  dicat:  „Mcist  findet  sich  noch  eine 

feinkornige  Substanz,  welclie  diese  Gebilde  ynisammen- 
halt  und  da  und  dort  auch  wolil  einen  nackten  Kern 


1)  Loco  citato,  pag.  43. 


11 


einschliesst.  “ Nec  vero  eas  fibrillas  esse  cognovit.  Areo- 
larum illarum  spatia  interna  inter  se  coniuncta  sunt, 
quum  fibrillis  areolae  non  plane  concludantur.  Multae 
autem  areolae  firmioribus  fibrarum  fasciculis  inter  se 
coniunctae  alveolos  efficiunt,  qui  quidem  rursus  inter  se 
cohaerent.  Non  omnibus  partibus  reticulum  integrum 
servari  potest,  sed  potius  saepe  fricando  tenerrimae  fibril- 
lae intereunt.  Fibrillis  autem  disruptis,  tela  coniunctiva 
maiora  spatia  praebet.  Quae  natura  non  exstitisse  quum 
fibrillarum  disruptarum  reliquiis  ostenditur,  quae  in  areo- 
larum spatiis  conspiciuntur, . tum  quod  reticulum  provide 
ti’actatum  et  minus  acriter  fricatum  in  hypophysis  margine 
in  omni  casu  perfectum  repraesentari  potest. 

Media  lobi  anterioris  parte,  quae,  ut  supra  diximus, 
iam  colore  a parte  exteriore  distinguitur,  reticulum  non 
prorsus  eandem  formam  praebet.  Tenuitate  minore  est, 
sed  tantummodo  fasciculos  fibrarum  invenimus,  qui  maiora 
spatia  circumscribunt,  alveolis  partis  exterioris  responden- 
tes. Horum  spatiorum  forma,  sicuti  alveolorum  rotunda 
est,  magnitudo  eadem  atque  illorum.  Sane  paucis  tan- 
tum locis  haec  maiora  spatia  reperiuntur,  quae  complures 
nucleos  continent  in  protoplasmate  sitos  et  quidem  ita, 
ut  singulae  cellullae  non  certis  circumscribantur  finibus; 
sed  potius  media  quoque  parte  saepissime  tenues  cernun- 
tur fibrillae,  quae  per  alveolos  perfusae  sunt. 

In  foetu  quidem  alveolos  mediae  partis  reticulo 
singulas  cellulas  circumdante  carere  coniicimus : post  vero 
partum  paucis  tantum  locis  desideratur.  Haud  certo 
fine  pars  exterior  a media  disiungitur,  sed  ita  paullatim 
in  eam  transit,  ut  inter  alveolos,  quales  in  exteriore 
parte  inveniuntur,  alii  sint  reticulo  carentes,  hi  autem  eo 
frequentiores  occurant,  quo  propius  mediae  parti  accedant. 
Lobi  anterioris  reticulum  optime  repraesentari  potest  in 
hypophysi  acido  chromico  indurata ; quam  si  alcohole 
absoluto  magis  induraveris,  quam  acido  chronico  fieri 

potest,  teneriores  etiam  sectiones  facere  licebit;  attamen 
eo  modo  induratis  praeparatis  facile  sectiones  franguntur, 
ita  ut  reticulum  rarius  integrum  possis  repraesentare, 
quum  fibrillae  tenerrimae  rumpantur.  Praeparata  discer- 
pere non  licet  nec  recentia,  nec  indurata  Kali  bicbromico, 
si  reticuli  structuram  pervestigare  studes.  Sane  sic  quo- 
que fibrillae  firmiores  elasticis  similes  cognoscuntur,  etiam- 
que  teneriores,  quibus  tamen  quae  ratio  cum  firmioribus 
intercedat,  haud  perspicitur. 

In  homine  lobus  anterior  a posteriore  disiungitur 
tela  coniunctiva  fibrillosa,  in  qua,  auctore  Wenzelioj  fre- 
qiientissimae  saepe  cellullae  inveniuntur  tales , quales 
partis  anterioris  sunt.  Qua  ex  causa  tela  coniunctiva 
mea  quidem  sententia  non  peculiaris  quaedam,  sed  eius, 
quae  lobum  anteriorem  percurrit,  pars  tantum  plures  fibras 
continens  habenda  sit.  Sectiones  anterioris  lobi  hominis 
penicillo  fricantibus  a nobis  reticulum  alio  quodam  modo 
formatum  possit  iudicari.  Plerisqiie  enim  locis  soli  al- 
veoli relinquuntur,  ita  ut  non  reticulum,  quod  supra  de- 
scripsimus tenerrimum,  sed  vesicas  glandulares  cum  com- 
muni auctorum  opinione  cernere  tibi  videaris.  Sectiones 
autem  cautissime  penicillo  fricatae  et  fibrillas  abruptas  a 
tela  coniunctiva,  quae  alveolos  complectitur  exeuntes,  et 
nonnullis  locis  tenerrimum  reticulum  praebent  fibrillarum, 
quae  sicuti  in  vitulo  singulas  cellulas  circumdant:  sane 
paucis  tantum  locis  id  reticulum  repraesentari  potest, 
iisdemque  haud  magnum  spatium  comprehendens.  Etiam 
in  sectionibus  non  fricatis  liic  et  illic  singulae  cellulae 
fibris  circumdatae  clare  cognoscuntur.  Qua  re  Lusclika  Q 
inductus  est,  ut  dicat:  „Mcht  alie  zelligen  Bestandtheile 
des  vordern  Lappens  der  Hypophysis  sind  in  Blasen 
eingeschlossen.  Man  trifft  sowohl  nackte  Kerne  ais  auch 
vollkommene  Zellen  von  verschiedener  Forni  und  Grosse, 


1)  Loco  cit.  pag.  4tS, 

niclit  selten  frei  im  Gewebe  zwischen  den  Drusenblasen.“ 
Rebus  ita  constitutis  tela  coniunctiva  per  lobum  anterio- 
rem perfusa  eadem  esse  videtur  in  homine,  atque  in 
vitulo.  Fortasse  quidem  in  homine  tela  coniunctiva  areo- 
las non  tam  exiguas  complectitur,  quam  in  vitulo,  ita 
ut  singulae  cellulae  non  ubique  fibris  circumdatae  sint, 
sed  iuxta  haec  spatiola  singulis  cellulis  destinata  maiores 
etiam  alveoli  exstare  possint,  in  quibus  complures  ia- 
ceant  cellullae.  Certe  reticulum  per  alveolos  perfusum 
non  tam  tsrassum  est  in  homine,  quam  in  vitulo,  singu- 
laeque  fibrillae  fragiliores  simt,  ita  ut  in  fricando  facile 
rumpantur.  Fortasse  tamen  ut  rumperentur  ex  parte 
quidem  id  effecit,  quod  hypophysim  nonnisi  ex  hominibus 
iam  circiter  triginta  sex  horis  ante  defunctis  mihi  com- 
parare potui;  namque]  tum  fibrilla  [egregie  tenues  iam 
dilapsurae  sunt. 

De  vesicis  glandularibus  in  lobo  anteriore  hypophy- 
sis sermo  esse  non  potest.  Quam  membranam  earum 
vesicarum  adhuc  putaverunt,  nihil  est,  nisi  fibrillae  telae 
coniunctivae  aveolos  constringentis.  Aetate  infantili  hae 
fibrillae  magis  tenues  sunt,  nec  tam  circumscripte  fa- 
sciculos efficiunt,  quam  postea;  quapropter  intima  telae 
coniunctivae  pars  prae  se  fert  eo  magis  membranae  spe- 
ciem. Supervacaneum  igitur  est  quaerere,  sitne  exorta 
membrana  vesicarum  ex  membrana  cellulari,  atque  al- 
veoli sintne  cellulae  matrices,  ut  Luschka  putat. 

In  spatiolis  tela  coniunctiva  circumfusis  partim  ro- 
tundae partim  polygonales  cellulae  sitae  sunt.  In  lobi 
nanterioris  finibus  eae  maiores  inveniuntur,  magis  granu- 
llosae  sunt  et  pigmentum  continent.  Quas  ob  causas  in 
iis  nuclei  non  cernuntur,  qui  se  ostendunt  admixto  acido 
liacetico.  Saepe  etiam  cellulae  metamorphosim  colloideam 
^texperiuntur,  auctore  Virchow.  ')  Cellulae  pleraeque  unum 

1)  R.  Virchow,  TJntersucliungen  iiber  die  Entwickeliing  des  Schadel- 
grundes,  Berlin  1857.  pag.  93. 

nucleum  complectuntur,  qui  unum  vel  complures  nucleo- 
los continet;  in  paucis  cellulis  insunt  duo  nuclei.  Cellu- 
las ciliares  (Wimperzellen) , quas  Luschka  ’)  describit, 
nunquam  in  anteriore  lobo  detexi,  plurimis  institutis  dis- 
quisitionibus. Quo.  magis  penitus  in  medium  progredi- 
mur, eo  teneriores  sunt  cellulae,  earumque  pigmentum 
minus  perspicitur.  In  ipsa  media  parte,  quae,  qualem  supra 
descripsimus,  solummodo  maiores  continet  alveolos,  sub- 
stantia granulosa  collocata  est,  nudos  nucleos  complectens- 
Quae  substantia  protoplasma  cellularum  babenda  est, 
cuius  pars  certa  ad  singulos  nucleos  fortasse  attinet 
propria. 

Attamen  certis  finibus  singulae  cellulae  non  distin- 
guuntur ; certissimo  igitur  eae  membrana  carent.  Tran- 
situs ex  parte  media  in  partem  exteriorem  gradatim 
effici  perspicitur;  namque  inter  alveolos  protoplasmate 
et  nucleis  impletos  singulas  cellulas  reperimus,  quae 
undique  tela  coniunctiva  circumscriptae  sunt.  Tum  per 
totum  lobum  anteriorem  singulos  cernimus  nudos  nucleos, 
quos  protoplasmate  circumdari  non  cognoscimus.  Quii 
utrum  exigua  protoplasmatis  materia  circumdentur,  eaque  ■ 
de  causa  cellularum  vim  habeant,  an  nuclei  telae  con- 
iunctivae  sint,  deiiudicare  non  audeo. 

lam  quaeritur,  utrum  cellulae  membrana  circum-- 
scribantur,  necne.  Cellulae  minores  et  tenues,  quae  ini 
medio  positae  sunt,  membranam  nullam  habent;  quae' 
contra  in  marginibus  collocatae  spectantur,  mea  sententiai 
membrana  munitae  sunt.  In  praeparatis  Kali  bichromico; 
induratis  haec  quaestio  dissolvi  non  potest.  Accuratae 
enim  cellularum  circumscriptio  non  necessario  membranam 
ibi  adesse  nobis  persuadet;  fortasse  solum  finem  proto- 
plasmatis significat.  Duplici  vero  margine,  qui  membra- 
nam proderet,  cellulas  definiri,  probare  non  possumus- 


1 ) Loco  cit.  pag.  dl. 

Praeparatis  recentibus  in  liuniore  aqiieo  discerptis,  adipem 
molecularem  cernimus,  deinde  partes  telae  coniimctivae, 
postremo  nucleos,  quorum  complures  protoplasmate  non 
ita  multo  circumdati  sunt;  membranas  in  iis  non  per- 
spicimus, quae  tamen  facile  etiam  discerpendo  interire 
possunt.  In  cellulis,  quae  cum  tela  coniunctiva  cohae- 
rent, non  licet  diiiidicare . utrum  membrana  munitae 
sint,  annon,  quum  intimae  fibrillae  telae  coniimctivae 
membranae  speciem  praebere  possint.  Sin  vero  prae- 
parata discerpserimus,  quae  circiter  per  unam  horam  in 
solutione  concentrata  acidi  oxalici  fuerant,  partim  nu- 
cleos reperiemus  protoplasmatis  parva  quantitate  circum- 
fusos, partim  cellulas  praecipue  in  exterioribus  partibus 
membrana  firma  circumdatas,  protoplasma  clarum,  nucleos 
perspicuos.  Quam  ob  rem  cellulas  partim  membranis 
carere,  partim  iis  praeditas  esse  censeo. 

lam  vero  partem  exteriorem  magis  excultam  et 
perfectam  esse  iudico  parte  interiore,  eiusque  elementa  ex 
talibus  prodiisse,  quales  in  parte  interiore  inveniuntur. 
In  foetu  humano,  auctore  Lnschka,  in  lobo  anteriore 
hypophysis  partim  nudi  nuclei  cernuntur,  partim  cellulae, 

I quibus  singulis  unus  nucleus  inest.  Quae  structura  simi- 
1 lis  est  mediae  lobi  anterioris  parti  in  vitulo.  Existimo 
igitur,  elementa  perfecte  exculta  in  lobi  anterioris  mar- 
, ginibus  ita  excoli,  ut  protoplasmatis  partes  in  medio  non 
< clare  distinctae  tenuibus  fibrillis,  quae  ex  ipso  protoplas- 
I mate  oriuntur,  accurate  circumscribantur.  Postea  cellulae 
I etiam  pigmentum  recipiunt;  denique  extrema  protoplasmatis 
; pars  indurescens  fit  membrana  cellulae.  Quum  multae 
cellulae  plane  perfectae  duos  nucleos  complectantur,  for- 
itasse  iam  circumscriptione  facta,  dividuntur.  Reticulum 
iigitur  per  alveolos  perfusum  ex  ipso  protoplasmate  ex- 
■joritur  cellularum,  quae  lobum  anteriorem  implent,  quum 
dela  coniunctiva  singulos  alveolos  continens  ex  aliis  cel- 
dulis  ad  id  destinatis  producatur  eaque  de  causa,  plurimos 

quoque  nucleos  praebeat.  Fibras  elasticas,  quae  inter 
fibrillas  telae  coniunctivae  percurrunt,  exortas  esse  ex 
nucleis,  LuscJiJca  ’)  probare  studet.  Sane  fibrae  illae  appen- 
dices nucleorum  nonnunquam  videntur;  attamen  nucleus 
ibi  solummodo  cum  fibra  firme  cohaerebit  et  fibrae  illae 
quoque  elasticae  ex  fibrillis  tellae  coniunctivae  induratis 
exortae  esse  videntur. 

Lobus  anterior,  qui  sanguine  abundat,  arterias  reci- 
pit maxima  ex  parte  neque  ex  Pia  Matre  neque  ex  vasis 
infundibuli,  sed  Carotis  interna,  ubi  per  sinum  caverno- 
sum percurrit,  frequentes  ramulos  ad  hypophysin  emittit. 
Qui,  priusquam  in  hypophysin  intrant,  multa  anastomosi 
rete  componunt,  quocum  singula  vasa  Piae  Matris  sese 
coniungunt.  Dura  Matre  perforata.  Cuius  retis  vasa  inte- 
gumentum glandulae  pituitariae  perforant,  per  telam 
deinde  coniunctivam  lobi  anterioris  percurrunt,  in  capil- 
laria denique  solvuntur,  quae  per  fibras  alveolos  definien- 
tes percurrunt,  nusquam  autem  in  ipsos  alveolos  ingre- 
diuntur. Utraque  parte  vasa  capillaria  venam  constituunt, 
quae  sanguinem  in  sinum  circularem  effundit.  Praeterea 
in  sectionibus  perpendicularibus  ita  institutis,  ut  latera 
secta  sint,  multa  spatia  accurate  definita  cernuntur,  quae 
quidem  peculiarem  membranam  non  habent,  interdum 
massa  granulosa  impleta  sunt.  Ea  rotunda  apparent 
aut  oblonga,  magnitudine  inter  se  differentia,  tum  tanta, 
quanta  vasa  capillaria  esse  solent,  tum  quadruplo  maiora. 
Ex  canalibus  exoriuntur,  qui  per  hypophysin  a parte 
posteriore  ad  anteriorem  percurrunt.  Qui  canales  utrum 
vasa  sanguinifcra  recipiant,  an  vasa  lymphatica  sint,  diiu- 
dicare  non  audeo. 

Quod  ad  nervos  attinet,  disquisitio  fit  difficilior. 
Multi  qui  antea  in  has  res  inquisierunt,  ramulos  nervo- 
rum cerebralium  in  glandulam  pituitariam  intrare  con- 


1)  Loco  cit.  pag.  -tl. 

tenderunt,  alii  ramos  nervi  sympathici  ad  eam  pervenire 
censent.  Bourgery  etiam  hypophysin  ganglion  nervi 
sympathici  habendam  esse  existimat;  Lusdika  permultis 
pervestigationibus  nisus,  ex  plexu  carotico  sympathici 
ramulos  in  lobum  hypophysis  anteriorem  intrare  dicit, 
quamvis  perpaucos.  Virchow  in  ipso  lobo  anteriore  nullas 
nervorum  fibras  cognovit.  Nec  equidem  earum  fines  us- 
quam invenire  potui,  nec  LuschJca  eas  magis  penitus  in 
lobo  anteriore  vidit.  A lobo  posteriore  et  ab  infundibulo 
lobus  anterior  nervorum  fibras  nullas  recipere  videtur, 
quum  eorum  vasa  sanguinifera  inter  se  cohaereant. 

IIL  De  lobo  posteriore. 

Quem  vocant  lobum  posteriorem,  is  et  post  anterio- 
rem et  super  eo  positus  est.  Multo  minor  est  anteriore, 
praecipue  in  liomine,  ubi  interdum  tam  debilis  apparet, 
ut  nonnisi  reliquiae  cernantur.  Cum  membrana  firmius 
coniunctus  est ; ea  detracta,  in  superficie  gibbosus  appa- 
ret, quam  ob  causam  Virdioiv')  dicit:  „Der  liintere  Lappen 
bestelit  aus  einer  traubenformigen  Zusammenliaufung 
keulenformiger  Zapfen,  welclie  gegen  den  Stiel  liin  zu- 
sammenliangen  und  ibre  dickern  rundliclien  Endkolben  vom 
untern  und  liintern  Umfange  hervortreten  lassen.“  Lobum 
posteriorem  secanti  partitio  in  lobulos  separatos  non  occur- 
rit. In  vitulo  lobus  posterior  diversae  est  substantiae : sub- 
stantia interior  magis  albicans  angusto  margine  cano  cir- 
cumdatur, ut  nusquam  in  superficie  appareat,  nec  lobum 
anteriorem  attingat.  Certo  fine  ab  altera  substantia 
separatur,  id  quod  clarius  etiam  in  disquisitione  micro- 
scopica  cognoscitur.  Lbi  lobus  anterior  cum  posteriore 
coniungitur,  certus  finis  inveniri  non  potest.  Luschka 
praecipuam  lobi  posterioris  materiem  massam  molecularem 
denotat,  quae  ex  elementis  omni  mensura  tenerioribus 
et  aliquid  densioribus  composita  sit. 

Inter  liaec  praecipue  in  partibus  exterioribus  fibrillae 
nervosae  sitae  sunt  rarae  ex  infundibulo  exeuntes.  Tum 
cellulae  rotundae,  pigmentum  continentes,  granulosae  in- 
veniuntur. Praecipua  materies  constat  ex  tela  coniunctiva ; 
et  epithelio;  illa  partim  ex  cellulis  oblongis,  partim  ex, 
fibris  accurate  definitis  composita  est,  qiiae  finem  versus 
tumescunt.  Hae  autem  tumentiae  unum  vel  compluresi 


1)  Loco  cit.  pag.  94. 

nucleolos  complectuntur.  Ex  singulis  quoque  cellulis 
fibrae  prodeunt,  quae  inter  se  coniunguntiir,  ita  ut  reti- 
culum conforment  per  lobum  posteriorem  percurrens* 
Praeterea  cellulae  ciliares  exstant  degeneratae;  in  foetu 
autem  Luschka  cellulas  ciliares  perfecte  excultas  Yidit* 
Postremo  in  lobo  posteriore  cellulae  collocatae  sunt, 
cellulis  gangliosis  bipolaribus  similes.  Quas  cum  fibris 
nervosis  coliaerere  demonstratum  non  est.  Eae  cunctae 
cellulae  aut  plane  membrana  carent,  aut  tenui  tantum 
vestitae  sunt,  quum  et  in  recentibus  et  in  praeparatis 
induratis  rarissime  integrae  spectentur.  Plerumque  materies 
quaedam  pigmentata  invenitur  vel  adipem  continens, 
quae  cellulas  componebat.  Quapropter  nec  Ecker  ’)  eas 
cellulas  existimavit,  sed  lobum  posteriorem  ex  vasis 
sanguiniferis,  fibris  nervorum,  massa  granulosa  nucleos 
partim  rotundos,  partiin  oblongos  complectente  constare 
describit.  De  cellulis  cum  processibus,  in  fibras  proce- 
dentibus, Virchow  -)  dicit:  „Alle  diese  Theile  liabeii  eine 
sehr  grosse  Aehnliclikeit  mit  Ganglienzellen,  gleicli  wie 
die  ganze  Bildung  des  hiiitern  Hypopliysislappens  sich 
zunachst  dem  Habitus  der  grauen  Aervensubstanz  au- 
6 schliesst. “ Sed  harum  cellularum  processus  cum  fibris 
I nervorum  cohaerere,  Virchoio  non  vidit.  Aliquid  cautius 
..  Luschka  de  hac  re  disserit.  Dicit  enim,  se  eleinen- 
Ua,  quae  cellulae  gangliosae  necessario  habenda  sint, 
i.invenire  nequiisse,  sed  sola  corpuscula  illis  aliquo  modo 
I Msimilia.  De  quorum  vi  docet:  „Ich  glaube  zur  Annahme 
I ^einige  Berechtigung  zu  haben,  dass  es  entartete,  in  ihrer 
.pSubstanz  vielleicht  in  fett-  und  pigmentartige  Molekiile 
iEierfallene  Ganglienzellen  sein  werden,  welche  vielleicht 
I fjdurch  die  verschiedenartigen  in  den  Trichter  hinein  statt- 


Handworterbuch  der  Physiologie  IV.  162. 

1)  Loco  cit.  pag.  94. 

3)  Loco  cit.  pag  22. 

findenden  AViiclierimgen  in  ilirer  Kontimiitat  mit  den  be- 
ziiglichen  Nerveiiroliren  gestort  ^vordeii  siiid.“  Hanc 
opinionem  amplectar,  non  cellulas  gangliosas  vigentes 
adesse  arbitrer.  Quocirca  liypopliysin  cum  substantia 
systematis  nervosi  cana  parum  fas  est  conferre,  quum 
fortasse  in  foetu  cum  ea  structura  vique  consenserit, 
postea  autem  prorsus  ab  ea  dilferat.  Praecipue  magnum 
cellularum  parvarum,  rotundarum,  pigmentatarum  nume- 
rum non  nervorum  cellulas  esse  existimem,  sed  ad  telam 
i coniunctivam,  vel  epithelium  pertinentes. 

Summam  igitur  omnium  disquisitionum  nosti’arum  com- 
plectentes, mediam  lobi  posterioris  partem  ita  constructam 
esse  conspicimus : In  tota  substantia  rete  comparet,  cuius 
fibrae  ex  cellulis  oblongis  egrediuntur.  Et  hoc  reticulo 
substantia  nititur  et  fasciculis  firmae  telae  coniunctivae 
fibrillosae  ex  integumento  exeuntibus.  In  retis  spatiis 
tela  coniunctiva  tenuis  et  reticularis  exstat  eiusmodi, 
qualem  nervorum  systema  centrale  habet  fundamentum. 
Atque  in  hac  tela  coniunctiva  frequentes  cellulae  supra 
descriptae  collocatae  sunt,  quae  partim  ad  systema  ner- 
vorum, partim  ad  telam  coniunctivam  epitheliumque  atti- 
nent. Quae  descriptio  de  hjqDopliysi  humana  dcpromta 
est;  in  vitulo  structura  generatim  eadem  apparet,  tan- 
tummodo cellulae  cum  processibus , cellulis  gangliosis 
similes,  pauciores  adsunt,  quum  parvae,  rotundae  frequeii- 
tiores  inveniantur. 

Transeamus  iam  ad  externam  lobi  posterioris  partem 
describendam.  Ea  ex  fibrarum  reticulo  constat,  in  quo 
, ' cellulae  sitae  sunt;  quod  rete  facillime  fricando  reprae- 

sentari potest,  id  quod  ibi  cellulas  minus  firme  cum  re. 
ticulo  cohaerere  ostendit,  quam  in  lobo  anteriore,  in  quo 
I undique  fibris  circummunitae  sunt.  Propter  magnum 

i cellularum  numerum  reticulum  in  sectionibus  non  peni- 

I cillo  fricatis  haud  satis  accurate  cognoscere  licet.  Nihili 

j paene  fibrarum  tum  comparet,  sed  sola  massa  granulosai 


( 

permultos  nucleos  continens.  Eete  ex  latis  fibris  constat, 
in  quibus  lineae  quaedam  cognoscuntur.  Quae  fibrae 
multa  anastomosi  magna  spatia  relinquunt  et  frequenti- 
bus nucleis  ornatae  sunt.  Eonnullae  earum  tumentiam 
vel  oblongam  vel  triangularem  admittunt,  quae  plerum- 
que complures  nucleos  complectitur.  Cunctae  acido  ace- 
tico  non  resistunt.  In  media  earum  parte  interdum  cor- 
puscula sanguinis  partim  plane  integra  partim  dilabentia 
perspiciuntur.  Hae  igitur,  quae  certe  capillaria  haben- 
dae sunt,  a ceteris  fibris  distingui  nullo  modo  possunt. 
Nec  tamen  equidem  omnes  vasa  sanguinifera  esse  iudicem, 
quum  etiam  in  praeparatis  sanguine  uberrimis  multae 
sine  corpusculis  sanguinis  cognoscantur.  Praecipue  illae 
tumescentes  vasa  capillaria  mea  sententia  habendae  non 
sunt.  A fibris  modo  descriptis  aliae  magis  tenues  pro- 
deunt, lineamentis  certis  definitae,  fibrarum  elasticarum 
speciem  prae  se  ferentes.  Quae  non  tam  frequentes 
sunt,  ut  intra  maiora  spatia  reticulum  peculiare  confor- 
ment, sed  singulatim  tantum  fibras  latiores  inter  se  con- 
iungunt.  Yidentur  valde  fragiles,  quum  extremae  de- 
ruptae sint,  paucae  tantum  prorsus  conserventur.  Etiam 
ex  capillaribus  corpusculis  sanguinis  impletis  eiusmodi 
fibrae  procedunt;  his  omnibus  fibris  formata  spatia  non 
tam  exigua  sunt,  quam  lobi  anterioris,  nec,  ut  in  lobo 
anteriore,  eodem  omnia  ambitu  descripta : modo  permagna 
sunt,  modo  minora.  Quod  tamen  certo  contendere  minime 
velim,  fortasse  teneriores  fibrae  vasa  serosa  esse  possint. 
'Tasa  serosa  in  homine  adulto  omnino  exstare  posse, 
Kolliker  quoque  concedit,  quum  accrescentibus  vasis 
icapillaribus  vasa  plasma  continentia  ubique , quamvis 
praetereuntia  reperiantur.  Singulis  locis  per  rete  fasci- 
.culi  progrediuntur,  qui  ab  integumento  procedunt  et  ex- 
iremam  lobi  posterioris  partem,  nonnisi  ut  in  mediam 
partem  intrent,  perforare  videntur. 

Spatiis  cellulae  insunt,  quae  in  sectionibus  acido 

chromico  vel  alcohole  absoluto  induratis  non  satis  accu- 
rate considerari  possunt.  Conspicitur  sola  massa  granu- 
losa, in  qua  multi  nuclei  impositi  sunt;  singularum  cel- 
lularum lineamenta  dignosci  nequeunt.  Melius  eas  con- 
templari licet  in  praeparatis  substantiam  discerpendo 
factis  vel  recentibus  vel  induratis  Kali  bichromico.  Ra- 
rissime accidit,  ut  cellulas  integras  in  medium  proferre 
possis.  Plerumque  reliquiae  protoplasmatis  comparent, 
in  quo  nuclei  collocati  sunt.  Integrae  cellulae  magnae 
sunt,  rotundae  aut  polygonales,  pallidae,  non  admodum 
granulosae.  Cellulas  processibus  praeditas  raro  reperi. 
Processus  autem  liosce  discerpendo  ortos  esse  iudico, 
quum  eos  in  fibras  transire  nunquam  animadverterim. 
Cellularum  cum  cellulis  gangliosis  similitudo  quaedam  in 
quaestionem  venire  non  potest.  Continent  unum  vel  etiam 
saepe  complures  nucleos  cum  uno  vel  compluribus  nu- 
cleolis : multum  igitur  dividuntur.  Certa  lineamenta  nec 
in  praeparatis  induratis  cognoscuntur,  nedum  duplicia. 
Quapropter  et  quoniam  tam  raro  cellulae  integrae  com- 
parent, eas  membrana  carere  existimo ; sin  vero  mem- 
brana vestitae  sint,  certe  tenerrima  est.  Ron  undique 
prorsus  constrictae  sunt  fibris,  ut  in  lobo  anteriore,  sed 
liberiores  spatiis  insertae  apparent.  Quam  ob  causam 
reticulum  multo  facilius  repraesentari  potest  fricando, 
atque  in  disceYpendo  singulae  reticuli  partes  cellulaeque, 
quamquam  non  integrae  manent,  facile  tamen  plane  se- 
paratae spectantur,  id  quod  in  lobo  anteriore  fieri  non 
potest. 

Externa  lobi  posterioris  pars  a media  distinguitur 
certo  fine,  quod  iam  nudis  oculis  cognoscitur,  quum 
partis  exterioris  canities  ab  albo  interioris  colore  termi- 
nate differat.  Terminus  firmo  fasciculo  telae  coniuncti- 
vae  nucleos  continentis  describitur.  Externae  partis  elemen- 
ta cum  mediae  partis  minime  coniuncta  sunt,  sed  tantum- 
modo vasa  sanguinifera  ex  exteriore  in  mediam  ingre- 

diuntur.  Seiiungitiir  externa  pars  a lobo  anteriore  rima, 
in  marginibus  contra  una  substantia  paullatim  in  aliam 
transit,  ut  certus  finis  nudis  oculis  dignosci  non  possit. 
Etiam  disquisitione  microscopica  rem  ita  se  habere  repe- 
rimus.  Spatia  lobum  anteriorem  versus  minora,  fibrae 
tenuiores  fiunt,  ita  ut  spatia  reticulo  lobi  anterioris  simi- 
liora appareant,  quamvis  tamen  aliquid  maiora  maneant, 
quam  in  ipso  anteriore  lobo.  Denique  altera  parte  rete 
lobi  anterioris,  altera  posterioris  videmus.  Yerumtamen 
j iste  finis  saepe  difficile  describitur.  Optime  in  praepa- 
I ratis  penicillo  fricatis  cognoscitur,  in  quibus  reticulum  et 
anterioris  et  posterioris  lobi  melius  comparcat.  Fibrillas 
nervorum  in  hac  parte  nullas  vidi.  Yasa  sanguinifera 
frequentia  ex  lobo  posteriore  in  anteriorem  transeunt. 
In  homine  partes  exteriores  lobi  posterioris  ab  interna 
niliil  differunt. 

lam  ad  hypophysis  vim  recte  cognoscendam  in  in- 
I fundibuli  structuram  accuratius  inquirere  necesse  est, 

, quum  hypophysis  substantia  ipsa  cum  infundibulo  cohae- 
i reat.  Id  etenim  glandulam  pituitariam  cum>^cerebro  con- 
j iungit.  Duram  Matrem  perforans.  Circumdatum  est  Pia 
I Matre,  quae  vasa  sanguinifera  in  infundibulum  immittit, 

I partim  in  hypophysin  usque  percurrentia.  In  foetu  cavum 
i est,  cavumque  hoc  appendicem  tertii  ventriculi  constituit. 
In  adulto  magis  vel  minus  cavum  evanescit,  et  quidem  , 
in  homine  pars  superior  tuber  cinereum  attingens  sola 
cava  permanet,  quum  inferior  solida  fiat.  In  multis  ani- 
malibus, ut  in  vitulo,  cavum  ampliore  spatio  describitur, 
attamen  ibi  quoque  infundibuli  pars  inferior  glandulam 
pituitariam  pertingens  solida  apparet.  Integumentum  in- 
fundibuli, quae  est  Pia  Mater,  parte  anteriore,  ubi  in- 
fundibulum in  hypophysin  transit,  certo  margine  termi- 
natur, quum  parte  posteriore  et  utroque  latere  a Pia 
Matre  processus  egrediantur,  qui  sub  Dura  Matre  sese 
adiungunt  integumento  glandulae  pituitariae  cum  eoque 

prorsus  coalescunt.  Infundibuli  structura  cum  lobi  poste- 
rioris parte  interiore  consentit.  Yerumtamen  in  eo  prae- 
cipue prope  cerebrum  plures  nervorum  fibrae  inveniuntur, 
itemque  nonnullae  medulla  praeditae.  Cellulae  autem, 
quae  certe  gangliosae  liabendae  sunt,  ne  in  infundibulo 
quidem  comparent. 

Nudis  oculis  non  semper  dignosci  potest,  utrum  in 
anteriorem  an  in  posteriorem  lobum  infundibulum  transeat, 
qua  ex  causa  liucusque  variae  de  hac  re  opiniones  cir- 
cumferebantur; ac  -plerique  cum  utroque  illud  con- 
iunctum  esse  opinabantur.  Videtur  quidem  saepe  in 
lobum  anteriorem  transire,  quia  lobus  posterior  altius 
aliquid  collocatus  super  anteriorem  percurrit,  ac  quia 
elementa  lobi  anterioris  in  infundibuli  integumento  inter- 
dum ascendunt  in  ipso  que  integumento  cellulae  inveniun- 
tur, quales  lobum  anteriorem  componunt.  Lusclika  primus 
infundibulum  semper  cum  solo  posteriore  lobo  adiungi 
ostendit ; et  quidem  in  vitulo  cum  media  lobi  posterioris 
parte  connexum  est.  Lobi  posterioris  pars  externa  in- 
fundibulo ingrediente  fit  angustior  paullatimque  evanescit, 
vel  aliquantulum  circum  infundibulum  ascendit. 


i 

IV,  De  hypophysis  vi  ac  natura. 

lara  reliquum  est,  de  vi  ac  natura  hypophysis  aliquid 
addere.  Primum  lobi  anterioris  a posteriore  differentia 
spectanda  videtur.  Eorum  structura,  parte  exteriore 
lobi  posterioris  excepta,  plane  diversa  est.  Diversitatem 
diversus  quoque  loborum  ortus  ostendit:  lobus  etenim 
posterior  superior  est  finis  canalis  centralis  organi  cerebro- 
spinalis, sicuti  iam  Burdach,  Lusclika,  Virchoic  exposu- 
erunt, quum  anteriorem  ex  membrana  mucosa  pharyngis 
ortam  esse,  Rathke  ostendat.  Lobum  autem  posteriorem 
in  adulto  nullam  vim  habere  in  organo  centrali  syste- 
matis nervorum , ex  eius  structura  evidenter  apparet. 
Primus  Luschka  maximam  elementorum  partem  lobi 
posterioris  telam  coniunctivam  vel  epithelium  esse  animad- 
vertit, tum  elementa  specie  cellulis  gangliosis  similia  cel- 
lulas esse  degeneres  et  fortasse  dilapsas  in  particulas 
. adipem  et  pigmentum  continentes,  nec  vero  integras  ac 
vigentes : idcirco  lobum  posteriorem  finem  esse  canalis 
spinalis  degenerantem , tela  coniunctiva  dirutum , filo 
terminali  aequiparandum.  Lobum  posteriorem  nullam 
prorsus  vim  habere  nullamque  facultatem,  inde  quoque 
concludimus,  quod  in  nonnullis  animalibus,  in  piscibus 
dico  et  amphibiis  hypophysis  unam  substantiam  praebet, 
quae  lobi  anterioris  modo  constructa  est,  praecipue  autem 
quod  in  homine  interdum,  etiamsi  raro,  lobus  posterior 
desideratur,  saepe  rudis  est  minusque  excultus. 

Difficilior  fit  quaestio  de  lobi  anterioris  natura  vique 
instituenda.  In  numerum  organorum  eorum  referendus 
est,  quae  ad  sytsema  vasorum  sanguiniferorum  pertinere 
dicuntur.  Structura  quidem  haec  paene  eadem  sunt ; telam 
coniunctivam  reticularem  quam  maxime  tenuem  habent, 
in  cuius  spatiis  cellulae  cernuntur.  JSTomine  „Blutgefass- 
drusen“  appellata  sunt,  quod  eorum  cellulas  secretum 
producere  iudicabatur,  quod  in  sanguinem  reciperetur. 
Cellulis  ipsis  aditum  in  sanguinem  patere  statuendum 
non  est,  quum  multo  ampliores  sint  cellulis  sanguinis 
albis  tantumque  pigmenti  ac  granulorum  contineant, 
quantum  in  cellulis  sanguinis  nunquam  invenimus,  nec 
in  sanguinem  possint  pervenire,  undique  fibris  circumclu- 
sae. Secretum  sanguini  destinatum  eas  producere  non 
puto,  quia  earum  ordo  prorsus  alius  est,  atque  in  glan- 
dulis secernentibus  videmus.  Alii  lobum  anteriorem  hy- 
pophysis, glandulas  suprarenales,  glandulam  coccygeam 
glandulas  nervorum  (Nervendriisen)  esse  existimarunt, 
quo  nomine  eas  pertinere  ad  systema  nervorum  denotabant, 
qua  ratione  plerumque  non  significantes.  Sic  Bergmann  ') 
de  glandulis  suprarenalibus  disserens  „ apparatus  esse“  ait 
„ad  gangliorum  systematis  functiones  sustentandas,  augen- 
das, restaurandas  Quam  magis  definitam  sententiam 
pauci  tantum  approbarunt.  Eam  niti  opinor  falsa  illa 
sententia,  substantiam  medullarem  glandularum  suprare- 
nalium cellulas  gangliosas  continere:  quae  quidem  senten- 
tia nuperrime  refutata  est.  Cellulas  et  substantiae  corti- 
calis glandularum  suprarenalium  et  lobi  anterioris  glan- 
dulae pituitariae  ad  nervorum  systema  pertinere,  cogi- 
tari non  potest,  quia  integrae  processus  nullos  habent 
nec  cum  fibris  nervorum  coniunctae  sunt.  Quocirca 


1)  Bergmann,  De  glandulis  snprarenalibus.  Dissertatio  inanguralis. 
Gottingae  1839  pag,  20. 

Bourgery  quoque  sententia  prorsus  est  reiicienda,  qui  liypo- 
physin  cerebri  plane  ganglion  nervi  sympathici  nominat. 
Quam  sententiam  Luschka  quamvis  non  amplectatur,  tamen 
propter  hypophysis  inter  utrumque  sympathicum  situm 
et  propter  glandulam  coccygeam  in  sympathici  inferiore 
fine,  haec  organa  aliqua  ratione  ad  sympathicum  attinere 
arbitratur.  Id  quidem  minus  approbo,  quod  glandula 
pituitaria  tam  paucos  nervos  continet,  ut  complures  viri 
eruditione  praeclarissimi,  ut  E.  H.  Weher^  glandulam 
omnino  nervos  possidere  negaverint  etiamque  Virchow 
in  lobo  anteriore  nullos  repererit. 

Similitudo  quaedam  cum  lobo  anteriore  parti  lobi 
posterioris  externae  inest ; certe  ei  similior  apparet, 
quam  eiusdem  lobi  parti  mediae.  lam  vero  quum 
continuo  cum  lobo  anteriore  connexa  sit,  totum  autem 
lobum  posteriorem  circumdet,  duo  lobi  fortasse,  qua  ra- 
tione nescio,  secundum  vim  ac  naturam  inter  se  coniuncti 
esse  videantur. 

In  rebus  pathologicis  ullum  locum  hypophysin  tenere 
nondum  quisquam  expertus  est.  We7izel  degenerationes 
hypophysis,  cuiuscunque  sint  modi,  ad  epilepsiam  perti- 
nere putat.  Quod  admitti  non  debet,  quoniam  et  ex 
structura  evidenter  apparet,  hypophysi  cum  organo  cen- 
trali nervorum  in  adulto  saltem  rem  nullam  esse,  nec 
semper  in  epilepticis  eiusmodi  degenerationes  inveniuntur, 
quum  contra  hypophysin  etiam  sine  epilepsia  dirutam 
esse  auctor  sit  Bomberg,  et  nullam  vim  exercuisse  in 
morbum. 

Quae  quum  ita  sint,  hypophysi  nomen  glandulae  nervo- 
rum dare  idem  nefas  esse  indico,  atque  eam  vasorum  san- 
guiniferorum  systemati  adscribere.  Imo  vero  nunc  quidem 
contecturam  de  hypophysis  lobi  anterioris  vi  aliquo  iure 

statui  posse  nullam  opinor  cumque  Vircliow  plane  con- 
sentio dicente : „Leider  miissen  wir  daher  gerade  bei 
demjenigen  Gebilde,  dessen  Beziehung  zu  einem  der 
Scliadelwirbel  am  sicliersten  und  bestandigsten  ist, 
die  Frage  nacli  seiner  Bedeutung  fast  ganz  ungelbst 
lassen.  “ 


1)  Loco  cit.  pag  95, 

THESES. 


1.  Tela  coniunctiva  reticularis  hypophysis  ex  protoplas- 
mate cellularum  glandularium  oritur. 

2.  Existit  insufficientia  quae  dicitur  relativa  valvulae 
tricuspidalis. 

3.  In  arthrocace  positionis  ratio  a ligamentis  potissimum 
pendet. 

4.  In  partu  sustinere  perineum  plerumque  minoris  mo- 
menti est,  ad  id  conservandum. 

